Iwakken ad nessiweḍ ad d-nerr ɣef tmukrist n umahil-nneɣ, yessefk fell-aɣ ad neḍfer tarrayt ilaqen. Aṭas n yimaẓrayen i yefkan azal i tesleḍt n yiwudam gar-asen Philippe Hamon, i ixedmen tasleḍt i yiwudam anda yefka azal i tilin n uwadem d twuri-ines, imi izerrew deg uswir n yiman: isem, asemmi, aglam n tfekka, ṭṭbia, iselsa d tmeddurt. Ma yella deg uswir n twuri, yefka azal i temlilt tasentalant d temsagant, aswir aneggaru d tixutert tamyellelt anda ad d-yefk tulmisin n yiwudam ilmend n wazal-nsen deg uḍris.